OzLabs/hebrew-wiki-articles huggingface dataset:
דו"ח גרויאנובסקי

דו"ח גרויאנובסקי הוא דין וחשבון של עד ראייה למעשי הרצח במחנה ההשמדה חלמנו. הדו"ח נכתב בשנת 1942 על ידי יהודי-פולני שברח מהמחנה, שלמה בר וינר (הידוע גם כ"שלאמק ביילר"), בשם הבדוי "יעקב גרויאנובסקי".<ref name="dc"></ref> שלמה בר וינר הצליח להגיע מחלמנו לגטו ורשה ומסר מידע מפורט על ניסיונו בן השבוע בזונדרקומנדו במחנה ההשמדה לקבוצת "עונג שבת" בגטו ורשה, בראשות ההיסטוריון עמנואל רינגלבלום.<ref>Patricia Heberer, [https://books.google.com/books?id=VDjBDgUBWYgC&pg=PA183 Children During the Holocaust] (Google Books)</ref><ref>Jon E. Lewis, [https://books.google.com/books?id=3MpKC9mANP8C&pg=PT101 Voices from the Holocaust] page 248, Google Books.</ref>

== תוכן הדו"ח ==
וינר תיאר את הליך ההשמדה במחנה, כיצד נרצחו אנשים במשאיות גז, כיצד גופותיהם הורדו מהמשאיות על ידי יחידת הזונדרקומנדו, כיצד נוקו החלקים הפנימיים של הטנדרים לאחר הורדת הגופות וכיצד נקברו הגופות בקברי אחים גדולים.<ref></ref> וינר כתב:
יהודים מ[[גטו לודז' עולים למשאית גז.]]

וינר תיאר גם את הטיפול האכזרי באסירי הזונדרקומנדו, שהושארו בחיים כדי להיפטר מהגוויות, וכן את בריחתו מהמחנה.<ref>Łucja Pawlicka-Nowak, Chelmno Witnesses Speak, Koło.</ref> אנשי קבוצת עונג שבת העתיקו את הדו"ח לפולנית ולגרמנית; הם שלחו את הגרסה בפולנית למדינת המחתרת הפולנית. ההעתק הגרמני נועד לעם הגרמני, בתקווה שזה יעורר את חמלתם של גרמנים כלפי היהודים, אך זה כנראה לא הגיע לידיים גרמניות.<ref>[http://motlc.learningcenter.wiesenthal.org/text/x06/xm0619.html Wiesenthal Center] </ref><ref></ref><ref></ref>

לאחר מכן נמלט וינר לזמושץ', שם כתב לגטו ורשה על קיומו של מחנה המוות בבלז'ץ.<ref>Ringelblum archive, Warsaw</ref> ימים ספורים לאחר מכן, בסוף אפריל 1942, נעצר וינר, גורש לבלז'ץ ונרצח בתאי הגז שם.<ref name="gil">Gilbert, Martin. The Holocaust – The Jewish Tragedy, William Collins Sons & Co. Limited, London, 1986</ref> אסיר אחר שנמלט מחלמנו, מרדכי פודכלבניק, שרד את השואה ובשנת 1961 העיד במשפט אייכמן בירושלים.<ref></ref><ref>According to the Grojanowski Report is available at the Jewish Historical Institute in Warsaw (copy in YVA, JM/2713), and it was also translated into Hebrew by Elisheva Shaul, "Taking of Testimony from the Forced Undertaker Jakob Grojanowski, Izbice-Kolo-Chelmno," Yalkut Moreshet 35 (April 1983), pp. 101-122.</ref>

== לקריאה נוספת ==

* קרקובסקי שמואל, כפר נידח באירופה: חלמנו (קולמהוף) מחנה ההשמדה הנאצי הראשון, ירושלים: יד ושם, 2001, עמ' 56-63.

== הערות שוליים ==

קטגוריה:חלמנו
קטגוריה:השואה: מסמכים ותיעוד
קטגוריה:זונדרקומנדו
קטגוריה:זיכרון שואת יהודי פולין
הקרב על מידוויי (סרט, 2019)

הקרב על מידוויי (באנגלית: Midway) הוא סרט מלחמה, מתח ופעולה אמריקאי משנת 2019 אודות קרב מידוויי, בכיכובם של אד סקריין, וודי הרלסון, ארון אקהרט, לוק אוונס, פטריק וילסון, ניק ג'ונאס, מנדי מור, דארן כריס' ג'ייק מנלי ודניס קווייד.

== עלילה ==

בבוקר 7 בדצמבר 1941, לאחר הטעיות מכוונות של ממשלת יפן מול ארצות הברית, תקפו היפנים את נמל הצי האמריקני בפרל הארבור. לאחר התקיפה מונה צ'סטר נימיץ (וודי הרלסון) למפקד של צי האוקיינוס השקט של ארצות הברית, בדרגת אדמירל. קצין המודיעין שלו, קומנדר אדווין לייטון (פטריק וילסון), אשר הזהיר גם את קודמו בתפקיד מפני האפשרות שהיפנים יתקפו את פרל הארבור, מזהיר אותו מפני מתקפת פתע נוספת, הפעם על בסיס הצי האמריקני באטול מידוויי. במקביל, בכוח נושאות המטוסים שתחת פיקודו של אדמירל ויליאם הולסי (דניס קווייד), הובילו מפקד הטייסת קומנדר וייד מקלאסקי (לוק אוונס) וסגנו, ריצ'רד "דיק" בסט (אד סקריין), את אנשיהם למשימות הפצצה על יעדים של הצבא היפני במסגרת קרב ים האלמוגים. במקביל מוביל קולונל ג'יימס (ג'ימי) דוליטל (ארון אקהרט) טייסת מפציצים אשר המריאה מנושאת המטוסים למשימה מיוחדת - הפצצת טוקיו. בהמשך, לאחר שלייטון ואנשיו זיהו מבעוד מועד את כוונת הצי היפני לתקוף את מידוויי, יוצא כוח נושאות המטוסים, בפיקוד אדמירל ריימונד ספרואנס (ג'ייק וובר), לארוב לכוח היפני ולהשמידו.

==קישורים חיצוניים==
* 

;ביקורות
* .
* 

==הערות שוליים==

קטגוריה:סרטי 2019
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי מלחמת העולם השנייה
אדרון דק

אִדְרוֹן דק (שם מדעי: Atherina boyeri) הוא מין של דג השייך למשפחת האדרוניים החי בים התיכון.

אדרון דק מגיע לאורך של 5–20 סנטימטרים והוא בעל מבנה גוף דק שלו בין 7 ל־9 קוצים בסנפיר הגב הראשון.

הדג ניזון בעיקר מפלנקטון וכמו שאר האדרוניים משמש לדג מאכל.

תפוצתו במזרח האוקיינוס האטלנטי סמוך לחופי פורטוגל ואיטליה, בים התיכון, בים השחור. בים הכספי קיימת אוכלוסייה מבודדת שנחשבת לתת מין של המין בשם Atherina boyeri caspia.

מין זה גדל במים במגוון רמות מליחות שונות, החל ממים מתוקים ועד ללגונות עם מים מלוחים.

דג זה תואר על ידי החוקר אנטוין ריסו ב-1810.

==קישורים חיצוניים==

==הערות שוליים==

קטגוריה:טקסונים שתוארו בידי אנטוין ריסו
קטגוריה:אדרוניים
קטגוריה:בעלי חיים שתוארו ב-1810
קטגוריה:דגי הים התיכון
קטגוריה:דגי הים השחור
חורבת רחבה

חורבת רחבה היא אתר ארכאולוגי בהר הנגב, כקילומטר מדרום לדימונה. האתר נסקר על ידי ג' קירק בין השנים 1937 ו-1938, אז נקרא האתר אום אל-טין. ב-1955 סקר את האתר הארכאולוג האמריקאי-יהודי נלסון גליק וב-1965 נסקר האתר על ידי חוליית הסקר של רודולף כהן, שקיים חפירת הצלה באתר בשנת 1974.

באתר נמצאו שרידי מצודה, שהיא חלק ממצודות הנגב שנבנו לדעת חוקרים על ידי ממלכת ישראל המאוחדת במהלך תקופת הברזל. קוטר המצודה האליפטית נע בין 60 ל-75 מטרים. עובי הקירות 60 ס"מ וגובהם נשתמר לחצי מטר. חומת המצודה היא חומת סוגרים המורכבת משני קירות מקבילים המחולקים לחדרים, מהם נחשפו שמונה. גודל החדרים אינו אחיד ובתוכם נמצאו כלים משני סוגים: כלי חרס עשויים באבניים האופייניים למאה ה-10 לפנה"ס וכלי חרס גסים עשויים ביד, האופייניים לנגב. מספר החדרים כמו מיקום השער של המצודה לא נמצאו ועל גבי חלק חורבת המצודה נבנה מבנה בתקופה הרומית או בתקופה הביזנטית. לא נמצאו שרידי יישוב בסביבת המצודה.

==הערות שוליים==

קטגוריה:תקופת הברזל
קטגוריה:הנגב: אתרים ארכאולוגיים
אופון (סוג)

אופון (שם מדעי: Upeneus) הוא סוג דג ממשפחת המוליתיים החי באוקיינוס האטלנטי ובאזור האינדו פסיפי. בסוג זה 37 מינים.

המינים בסוג זה מגיעים לאורך 30 סנטימטרים וצבעם צהבהב-אדמדם והם בעלי פסים כהים על סנפירי הגב והזנב.

תזונתם כוללת בעיקר דגים אחרים וחסרי חוליות.

מינים ידועים מסוג זה כוללים את אופון רקקי, אופון חום-פס ואופון זהוב-קו.

==קישורים חיצוניים==

קטגוריה:טקסונים שתוארו בידי ז'ורז' קיווייה
קטגוריה:מוליתיים
קטגוריה:בעלי חיים שתוארו ב-1829
מגדל 120

מגדל 120 הוא גורד שחקים עתידי, המתוכנן להיבנות במתחם הבורסה ברמת גן. הבניין צפוי להתנשא לגובה של כ-520 מטרים שיתחלקו בין 120 קומות, מה שעשוי להפוך אותו לבניין הגבוה בישראל, ולבין המגדלים הגבוהים בעולם.

מתחם הבורסה בשנת [[2014]]

== על הבניין ==
שמו של המגדל נגזר ממספר הקומות שהוא צפוי להכיל, תוך קריצה לברכה הרווחת: "עד מאה ועשרים".

=== התוכנית הנוכחית ===
התוכנית הנוכחית, שאושרה בוועדה המקומית לתכנון ובנייה רמת גן בשנת 2019, כוללת בנוסף למגדל שני מגדלים נוספים, בני 88 ו-77 קומות, בעלות כוללת של 5 מיליארד שקלים. על התוכנית מופקד האדריכל אבנר ישר ממשרד ישר אדריכלים. גורדי השחקים יוקמו כחלק מהתוכנית להרחבת מתחם הבורסה ליהלומים. ראש עיריית רמת גן, כרמל שאמה הכהן, החליט עם כניסתו לתפקידו להרחיב את התוכנית ולהקים שלושה מגדלים חדשים: מגדל בן 120 קומות, מגדל בן 88 קומות ומגדל בן 77 קומות.

בקומה האחרונה של הבניין מתוכננות לקום תצפית, מסעדה ומתחם לאירועים מיוחדים.

התוכנית מיועדת לחבר בין תחנת הרכבת סבידור מרכז לבין "הקו האדום" של הרכבת הקלה, מה שיביא להפיכת המרחב שבין תחנת הרכבת, ציר ז'בוטינסקי ושדרות אבא הלל סילבר למתחם עסקים מודרני רציף אחד.

=== השוואות ===
בניין זה צפוי להיות הראשון בארץ שיעבור בגובהו את רף חצי הקילומטר, הוא צפוי להיות יותר מכפול בגובהו ממגדל עזריאלי בשרונה, הגבוה ביותר בישראל כיום, ובערך פי ארבעה מגורד השחקים הראשון בישראל, שנשא בתואר במשך כ-34 שנים, מגדל שלום מאיר.

== קישורים חיצוניים ==
* [https://yashararch.com/projects/bursa-towers/ מגדל 120] באתר של חברת ישר אדריכלים
* 

== הערות שוליים ==

120
120
דינמוטרור

דינמוטרור (שם מדעי: Dynamoterror) הוא סוג דינוזאור טורף בן למשפחת הטירנוזאוריים, אשר התגלה בשנת 2018. המאובנים שלו התגלו בניו מקסיקו, ארצות הברית ושוויכו לתקופת הקרטיקון לפני 78 מיליון שנים מהיום. משמעות שמו היא: "dynamis" - "חזק", "terror" - טרוריסט, כלומר: "טרוריסט חזק". סוג זה הכיל מין בודד - Dynamoterror dynastes, שפירושו: "שליט".

הדינוזאור שהגיע לאורך ממוצע של 9 מטרים, התגלה בתצורת מנפי שבצפון-מערב ניו מקסיקו משרידים של גולגולת, עצמות חוליות וצלעות וכמהמעצמות הבוהנות. לצידו התגלו מאובנים של הנודוזאור אינביקטארקס (Invictarx), תנינאים כמו הברכיצ'יימפסה והדיינוסוכוס הענקי ושרידים של דינוזאור צרטופסי חסר שם. מאובניו מצויים כיום במוזיאון להיסטוריה של הטבע שבסולט לייק סיטי, יוטה.

לצד הליתרונקס הדינמוטרור הוא כנראה העתיק שבבני משפחת הטירנוזאוריים. הוא חי לחופי הים הפנימי המערבי וכנראה ניזון מטרף גדול כמו דינוזאורים צמחוניים או מנבלות והיה אולי מאבות הטירנוזאורים המאוחרים יותר.

== קישורים חיצוניים==

קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
אופון זהוב-קו

אופון זהוב-קו (שם מדעי: Upeneus moluccensis) הוא דג ממשפחת המוליתיים החי בים התיכון אליו הגיע בהגירה לספסית, וכן באזור האינדו-פסיפי- מהים האדום לקלדוניה החדשה, מצפון ליפן ומדרום לצפון אוסטרליה.

אורכו של אופון זהוב-קו 28 ס"מ והוא בעל גב ורוד-אדום, סנפירי גב צהובים, גוף מוארך וקו זהוב, שהעניק לו את שמו.

אופון זהוב-קו ניזון בעיקר מדגים קטנים יותר וחסרי חוליות כמו סרטנים וחסילונים והוא נפוץ בעומק 10–80 מטר. דג זה מהווה דג מאכל.

מין זה תואר על ידי החוקר פיטר בליקר ב-1855.

==קישורים חיצוניים==

==הערות שוליים==

קטגוריה:טקסונים שתוארו בידי פיטר בליקר
קטגוריה:מוליתיים
קטגוריה:בעלי חיים שתוארו ב-1855
קטגוריה:דגי הים התיכון
עין קדיס

עין קדיס הוא מעיין ואתר ארכאולוגי מדרום לקדש ברנע שבצפון סיני, סמוך לגבול עם מדינת ישראל. האתר נסקר לראשונה על ידי יוחנן אהרוני. הארכאולוג רודולף כהן ערך באתר חפירה בשנת 1976, כאשר חצי האי היה תחת שלטון ישראל.

באתר מצויה מצודה הנמצאת על גבעה שטוחה. צורתה אליפטית וקוטרה כ-50 מטרים. חומת המצודה היא חומת סוגרים המורכבת משני קירות מקבילים כאשר המרחב שבינם מחולק באמצעות קירות רוחב לחדרים, כאשר למצודה זו 20 חדרים, מהם נחשפו חמישה בחפירות. בחפירות נחשף גם שער המצודה. עובי הקירות של המצודה כ-60 ס"מ והם נשתמרו לגבוה מרבי של 1.7 מטרים. בשער המצודה מצויים שני חדרי משמר קטנים.

באתר נמצאו כלים משני סוגים: כלי חרס שנעשו באבניים האופייניים למאה ה-10 לפנה"ס וכלים גסים שהוכנו ביד האופייניים לנגב. מצפון-מערב לגבעה עליה יושבת המצודה נמצאו שרידיו של יישוב קטן.

==קישורים חיצוניים==

==הערות שוליים==

קטגוריה:תקופת הברזל
קטגוריה:סיני: אתרים ארכאולוגיים
קטגוריה:מצרים: ביצורים
מריה ריטה

מריה ריטה (בפורטוגזית: Maria Rita; נולדה ב-9 בספטמבר 1977) היא זמרת ברזילאית.

== ביוגרפיה ==
=== ראשית חייה ===
נולדה בסאו פאולו בשם מריה ריטה קמרגו מריאנו (Maria Rita Camargo Mariano), בתם של הפסנתרן והמעבד סזאר קמרגו מריאנו והזמרת הברזילאית המנוחה אליס רז'ינה, ואחותם של המוזיקאי פדרו מריאנו ומפיק המוזיקה ז'ואו מרסלו בוסקולי. היא נקראה על שם חברת המשפחה וזמרת הרוק הברזילאית ריטה לי.

היא למדה באוניברסיטת ניו יורק<ref></ref> ועבדה כעיתונאית במגזין למתבגרים.

=== קריירה ===
מריה ריטה החלה לשיר בצורה מקצועית בגיל 24, אף על פי שרצתה לשיר מאז שהייתה בת 14. האלבום הראשון שלה, "Maria Rita", השיק את הקריירה שלה. השיר הראשון מתוכו, "A festa" (המסיבה), נכתב על ידי מילטון נסקימנטו, שהקריירה שלו קודמה על ידי אמה של מריה ריטה, אליס רז'ינה, כשהחלה לשיר את שיריו לקהל הברזילאי. האלבום הגיע לפלטינה, והביא את מריה ריטה להכרה בינלאומית. היא פיתחה את הסגנון הקולי הייחודי שלה, בהשפעת זמרי הג'אז אלה פיצג'רלד ונאט קינג קול והזמר והמלחין הברזילאי דז'וואן <ref></ref>. באלבומה "Redescobrir" משנת 2013 היא ביצעה והקליטה שירים שאמה המנוחה שרה<ref></ref>, וביניהם את השיר "Aguas de marco", שמוכר בישראל בזכות הגרסה העברית שלו.

היא זכתה בפרס גראמי הלטיני בשנת 2004 בקטגוריות: האמנית החדשה הטובה ביותר בתחום הכללי, השיר הטוב בפורטוגזית ("A festa") ואלבום ה- MPB (מוזיקה פופולרית ברזילאית) הטוב ביותר לאותה השנה, עבור אלבום הבכורה שלה "Maria Rita". האלבום השני שלה "Segundo" העניק לה בשנת 2006 שני פרסי גראמי לטיניים נוספים - אלבום ה- MPB הטוב ביותר והשיר הברזילאי הטוב ביותר עבור "Caminho das Águas", שכתב Rodrigo Maranhão <ref></ref>. מריה ריטה הייתה מועמדת לפרס של ה - BBC Radio 3 Awards for World Music בשנת 2008 בקטגוריה של אמנים מהיבשת האמריקאית<ref></ref>.

== דיסקוגרפיה ==
* (Maria Rita (2003
* (Segundo (2005
* (Samba Meu (2007
* (Elo (2011
* (Redescobrir (2012
* (Coraçao a batucar (2014
* (2018) Amor e Música

== קישורים חיצוניים ==

* 

* [https://www.allmusic.com/artist/maria-rita-mn0000270243 מריה ריטה], באתר Allmusic
* [https://www.discogs.com/artist/380009-Maria-Rita מריה ריטה], באתר Discogs
* [https://musicbrainz.org/artist/3c12ecf2-91da-4d4a-8462-e4d5d9e273e7 מריה ריטה], באתר MusicBrainz
* [https://www.last.fm/music/Maria+Rita מריה ריטה], באתר Last.fm

== הערות שוליים ==

קטגוריה:זמרות ברזילאיות
קטגוריה:זמרות פופ ברזילאיות
קטגוריה:נשים זוכות פרסים
קטגוריה:זוכות פרס גראמי הלטיני
קטגוריה:זוכי פרס גראמי הלטיני
קטגוריה:זמרות מצו סופרן
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:ברזילאיות שנולדו ב-1977
קטגוריה:ברזילאים שנולדו ב-1977
אופון חום-פס

אופון חום-פס (שם מדעי: Upeneus pori) הוא דג ממשפחת המוליתיים החי בים סוף וחדר גם לים התיכון.

אורכו של דג זה מגיע ל-25 סנטימטרים והוא בעל גוף מוארך שצבעו אפרפר או אדום-חום. גב כהה ופס חום, שהעניק לו את שמו.<ref></ref>

דג זה ניזון בעיקר מדגים אחרים ומחסרי חוליות קטנים, כגון תולעים וסרטנאים.

דג זה תואר ב-1989. השם המדעי של דג זה קרוי על שמו של פרופסור דב פור.

==קישורים חיצוניים==

==הערות שוליים==

קטגוריה:מוליתיים
קטגוריה:דגים במפרץ אילת
קטגוריה:בעלי חיים שתוארו ב-1989
ברכיצרטופס

שחוזר של שלד הברכיצרטופס במוזיאון מ-1921
ברכיצרטופס (שם מדעי: Brachyceratops; מילולית: "פרצוף מקורנן קצר") הוא סוג של דינוזאור צמחוני ממשפחת הצרטופסיים המוטל כיום בספק. הוא סווג ב-1914 בידי החוקר האמריקאי צ'ארלס ו' גילמור. המאובנים התגלו בשמורת אינדיאנים של שבט הבלאקפוט בתצורות שתי התרופות שבמונטנה.

רוב הפרטים שנמצאו היו פרטים צעירים ונראה שהעצמות התערבבו ביניהם. אורך הפרטים הגיע למטר וחצי בלבד, קצר מאוד ביחס לבני משפחת הצרטופסיים הגדולים, דבר שנתן לסוג את שמו.

הברכיצרטופס במראהו דמה לצנטרוזאורוס והיה בעל קרן עבה ונמוכה על אפו וללא קרניים מעל המצח. העטרה הייתה שבורה וקטנה אך ייתכן שזה בגלל הפרטים הצעירים שהתגלו.

בעבר חשבו שסוג זה הוא אותו הסוג של המונוקלוניוס שבוטל. כיום מעריכים שהמאובנים של "ברכיצרטופס" הם למעשה פרט צעיר של רובאוזאורוס, אך מאחר שמאובני הברכיצרטופס חלקיים מאוד ובאים מפרט צעיר שלא פיתח עדיין מאפייני עטרה וקרניים הוא לא נחשב כטקסון תקף.

== קישורים חיצוניים ==

קטגוריה:צנטרוזאורים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1914
אופון רקקי

אופון רקקי (שם מדעי: Upeneus vittatus) הוא מין של דג גרם ממשפחת המוליתיים החי בים סוף והאזור האינדו-פסיפי מים סוף לאיי האוקיינוס השקט כמו מיקרונזיה, הוואי, איי מרקיז, איי החברה, קלדוניה החדשה ויפן וכן חי גם בים התיכון אליו חדר בהגירה הלספסית.

אופון רקקי מגיע לאורך 30 סנטימטרים והוא בעל קווים אדומים אחדים ו-3 פסים כהים על סנפיר הגב השני.

אופון רקקי ניזון בעיקר מדגים אחרים וחסרי חוליות קטנים כמו תולעים וסרטנאים.

==קישורים חיצוניים==

==הערות שוליים==

קטגוריה:טקסונים שתוארו בידי פטר פורסקל
קטגוריה:מוליתיים
קטגוריה:דגים במפרץ אילת
קטגוריה:בעלי חיים שתוארו ב-1775
אוקונוס

Serranus cabrilla
אוֹקוּנוּס (שם מדעי: Serranus) הוא סוג של דג ממשפחת הדקריים.

אורכו של אוקונוס משתנה ונע בין 12–30 סנטימטרים והוא בעל 10 קוצים בסנפיר בגב. אוקונוס הוא טורף הניזון בעיקר מדגים קטנים יותר, סרטנים ורכיכות.

אף על פי שדגים אלה נפוצים הם אינם תופסים מקום חשוב בתעשיית הדיג בשל גודלם.

==מינים==

==קישורים חיצוניים==

קטגוריה:טקסונים שתוארו בידי ז'ורז' קיווייה
קטגוריה:דקריים
קטגוריה:בעלי חיים שתוארו ב-1816
יחסי מזרח טימור – ספרד

יחסי מזרח טימור–ספרד הם היחסים הדיפלומטיים הרשמיים שבין הרפובליקה הדמוקרטית של מזרח טימור לבין ממלכת ספרד.

== היסטוריה ==
בין הרפובליקה הדמוקרטית של מזרח טימור לבין ממלכת ספרד מתקיימים יחסים דיפלומטיים רשמיים.

ספרד כוננה לראשונה את יחסיה עם מזרח טימור ב-20 במאי 2002. נשיאת הסנאט הספרדי, אספרנסה אגירה , השתתפה בחגיגות העצמאות של מזרח טימור ב-20 במאי 2002 והיא עמדה בראש המשלחת הספרדית והמשלחת הכללית ששלח ארגון האיחוד האירופי למקום (נשיאת האיחוד האירופי הייתה ספרד באותה השנה). נשיאת הסנאט נפגשה עם ראש הממשלה של מזרח טימור, מרעי אלכת'ירי , ועם שר החוץ, ז'וזה רמוס הורטה, והיא הביעה את הסולידריות של ספרד כלפי אנשי מזרח טימור.

ראמוס-הורטה נסע למדריד ב-5 ביוני 2002 על מנת להשתתף בפגישה של ארגון ASEM שנערכה במדריד. במדריד נפגש ראמוס-הורטה עם שר החוץ הספרדי, ז'וזפ פיקה. זהו היה הקשר הפורמלי רב הדרג הראשון של ספרד עם המדינה החדשה.

== יחסים כלכליים ==
חברת בנייה ספרדית הייתה האחראית על בניית כביש מהיר בבירה של מזרח טימור, דילי.

== נציגויות דיפלומטיות ==
* ספרד אינה מיוצגת במזרח טימור בדרג השגרירות. ספרד מיוצגת במזרח טימור בדרג הקונסולרי באמצעות קונסוליה רשמית שהיא מחזיקה בדילי, בירת המדינה. ספרד האמינה את שגרירותה שבג'קרטה, בירת אינדונזיה הסמוכה, על מזרח טימור.
* מזרח טימור אינה מיוצגת בספרד, הן בדרג השגרירות והן בדרג הקונסולרי. מזרח טימור האמינה על ספרד את שגרירותה שבליסבון, בירת פורטוגל הסמוכה.

== קישורים חיצוניים ==

* [http://www.exteriores.gob.es/Documents/FichasPais/TIMORORIENTAL_FICHA%20PAIS.pdf Ficha de Timor Oriental], אתר משרד החוץ של ספרד

== הערות שוליים ==
Walkin' Back to Happiness

"Walkin' Back to Happiness" (בעברית: "בחזרה אל האושר") הוא סינגל משנת 1961 של הזמרת הלן שפירו. את השיר כתבו ג'ון שרדר ומייק הוקר. בליווי תזמורתי של נורי פראמור, יצא השיר בממלכה המאוחדת ב-29 בספטמבר 1961 בחברת התקליטים קולומביה (EMI). השיר הגיע למקום הראשון במצעד בממלכה המאוחדת ב-19 באוקטובר ושהה בו במשך שלושה שבועות.<ref></ref> בארצות הברית הגיע השיר רק למקום ה-100 בבילבורד הוט 100, והוא השיר היחיד של שפירו שנכנס למצעד פזמונים בארצות הברית.<ref></ref><ref></ref> הסינגל נמכר ביותר ממיליון עותקים וזיכה את הלן שפירו בתקליט זהב.<ref name="HS"></ref>

== מיקומי שיא ==
{| class="wikitable sortable"
|מצעד (1961/1962)
! align="center" |מיקום שיא
|-
| align="left" |מצעד הסינגלים הבריטי
| align="center" |1
|-
|מצעד הסינגלים האירי<ref></ref>
| align="center" |1
|-
|מצעד הסינגלים של ניו זילנד<ref></ref>
| align="center" |1
|-
|מצעד הפזמונים הישראלי<ref></ref>
| align="center" |1
|-
|מצעד הסינגלים הדרום אפריקאי<ref></ref>
| align="center" |1
|-
|Ultratop (פלנדריה)<ref></ref>
| align="center" |2
|-
|מצעד הסינגלים ההולנדי<ref name="Platennieuws Top 10"></ref>
| align="center" |3
|-
|מצעד הסינגלים הנורווגי
| align="center" |3
|-
|מצעד הסינגלים האוסטרי<ref></ref>
| align="center" |4
|-
|מצעד הסינגלים השוודי<ref></ref>
| align="center" |9
|-
|מצעד המוזיקה האוסטרלי<ref></ref>
| align="center" |10
|-
|מצעד הסינגלים הצרפתי<ref></ref>
| align="center" |10
|-
|בילבורד הוט 100
| align="center" |100
|-
|}

== קישורים חיצוניים ==

== הערות שוליים ==

קטגוריה:שירי 1961
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קפיטול רקורדס
קטגוריה:סינגלים בהוצאת קולומביה גרפופון קומפני
שתאי אדום-ראש

שתאי אדום-ראש (שם מדעי: Quelea erythrops) הוא מין של עוף מהסוג שתאי ממשפחת האורגיים, החי באפריקה שמדרום לסהרה.

שתאי אדום-ראש מגיע לאורך 16 סנטימטרים והזכר בעל ראש אדום, שהקנה לו את שמו, ואילו ראש הנקבה מפוספס אפור-חום וצהוב.

שתאי אדום-ראש חי באזורי סוואנה, ביצות ויערות באפריקה שמדרום לסהרה וניזון בעיקר מחרקים וזרעים.

מין זה תואר על ידי החוקר גוסטב הראטלאוב ב-1848.

==קישורים חיצוניים==

==הערות שוליים==

קטגוריה:טקסונים שתוארו בידי גוסטב הארטלאוב
קטגוריה:אורגיים
קטגוריה:קניה: עופות
קטגוריה:עופות הסוואנה האפריקנית
קטגוריה:בעלי חיים שתוארו ב-1848
Kiss Me Once

Kiss Me Once (בעברית: נשק אותי פעם אחת) הוא אלבום האולפן השנים עשר של הזמרת-יוצרת האוסטרלית קיילי מינוג. האלבום יצא לאור ב-14 במרץ 2014, על ידי חברות התקליטים פרלופון רקורדס ורוק ניישן. מתוך האלבום יצאו שני סינגלים.

האלבום הגיע למקום השני במצעד האלבומים הבריטי.

== רקע ==
אלבום זה היה אלבומה היחיד של מינוג שיצא על ידי חברת התקליטים רוק ניישן ואלבום האולפן האחרון של מינוג שיצא על ידי חברת התקליטים פרלופון. במהלך העבודה על האלבום, עבדה מינוג עם כותבים ומפיקים כמו סיה, קותפאדר, גרג קורסטין, פארל ויליאמס, מנק וכולי.

מבקרי מוזיקה רבים כינו את האלבום כחזרתה של מינוג למוזיקת הפופ אך האלבום משלב גם אלמנטים של דאנס-פופ, דיסקו, אלקטרו-פופ ו-R&B. מבחינה לירית האלבום עוסק בנושאים כמו רומנטיקה, סקס, העצמה עצמית ובילויים, בדומה לנושאים שונים עליהם דיברה מינוג בעברה.

== ביקורות והצלחה ==
עם יציאתו האלבום קיבל ביקורות חיוביות ממבקרי המוזיקה אשר רובם החמיאו לקסם של מינוג וליכולות הווקאליות שלה. אם כי הרבה מהמבקרים גם העבירו ביקורת כי האלבום אינו מחדש שום דבר ברמה המוזיקלית.

מבחינה מסחרית, האלבום זכה להצלחה נאה כאשר הגיע לעשירייה הפותחת במדינות כמו בריטניה, אוסטרליה, אירלנד, ספרד וצרפת ובארצות הברית הגיע למקום ה-31. אך למרות זאת האלבום לא הצליח לשחזר את ההצלחה של האלבומים הקודמים של מינוג מה שגרם לאכזבה מצד חברת התקליטים של מינוג שהביאה לעזיבתם בסופו של דבר.

== סינגלים וקידום ==
מתוך האלבום יצאו הסינגלים "Into the Blue" ו-"I Was Gonna Cancel", אשר זכו להצלחה בינונית. בנוסף, השירים "Sexercize" ו-"Beautiful" יצאו כסינגלים שיווקיים מתוך האלבום והשירים "Million Miles ו-"Les Sex" יצאו גם הם כסינגלים למספר תחנות רדיו מצומצמות.

על מנת לקדם את האלבום, יצאה מינוג לסיבוב ההופעות "Kiss Me Once Tour", באירופה, אוסטרליה ואסיה ואף בהמשך הוציאה די וי די של ההופעה.

== רשימת רצועות ==

==קישורים חיצוניים==
* 

==הערות שוליים==

קטגוריה:אלבומי 2014
קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי פארל ויליאמס
קטגוריה:אלבומים שהופקו על ידי MNEK
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת וורנר רקורדס
קטגוריה:אלבומי חברת פרלופון
אטרומאוס

אטרומאוס (שם מדעי: Etrumeus) הוא סוג של דג ממשפחת הדוסמריים החי באזור האינדו פסיפי- כולל מפרץ אילת, וחדר גם ל בהגירה הלספסית.

אורכם של דגים בסוג נע בין 13 ל-14 סנטימטרים והם דומים לסרדינים. דגים אלה ניזונים בעיקר מזואופלנקטון והם נחשבים לדגי מאכל.

==מינים==
* Etrumeus acuminatus 
* Etrumeus golanii
* Etrumeus makiawa 
* Etrumeus micropus 
* Etrumeus sadina 
* Etrumeus whiteheadi
* Etrumeus wongratanai
==קישורים חיצוניים==

קטגוריה:סרדינאים
קטגוריה:טקסונים שתוארו בידי פיטר בליקר
קטגוריה:בעלי חיים שתוארו ב-1853
אחי-נצרן קווי

אחי-נצרן קווי (שם מדעי: Balistapus undulatus) הוא מין יחיד בסוגו של דג ממשפחת הנצרניים, והחי באזור האינדו-פסיפי כולל מפרץ אילת.

אחי-נצרן קווי מגיע לאורך 50 סנטימטרים וצבעו מגוון בצעירים והופך לחום בבוגרים.

דג זה ניכר בסנפיר הגב הראשון שהוא גבוה מסנפיר הגב השני.

אחי-נצרן קווי ניזון בעיקר מחסרי חוליות כמו קיפודי ים, תולעים, רכיכות וסרטנאים.
דג זה פעיל יום, חי לבדו, טריטוריאלי ויכול להיות אגרסיבי כלפי דגים אחרים.
==קישורים חיצוניים==

קטגוריה:טקסונים שתוארו בידי מונגו פארק
קטגוריה:נצרניים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1797
קטגוריה:דגים במפרץ אילת
ולדיסלב ואשצ'וק

ולדיסלב ויקטורוביץ' ואשצ'וק (באוקראינית: Владислав Вікторович Ващук; נולד ב-2 בינואר 1975 בקייב) הוא כדורגלן עבר אוקראיני ששיחק בעמדות המגן בקבוצות דינמו קייב וצ'רנומורץ אודסה מהליגת העל האוקראינית ובנבחרת אוקראינה.

== קריירה ==
ואשצ'וק החל את קריירת הכדורגל שלו בקבוצת נוער של מועדון הכדורגל דינמו קייב. בגיל 17 עלה לקבוצה הבוגרת, אך בשנה הראשונה שותף במשחקים מעטים. בעונת 1993/1994 עלה להרכב הקבוע של הקבוצה. היה שותף להצלחמות דינמו קייב באליפות אוקראינה ובמפעלים אירופיים - בעונת 1998/1999 הגיעה הקבוצה עד לחצי גמר ליגת האלופות. בעונת 2002/2003 הציג ואשצ'וק רמת משחק חלשה והנהלת המועדן רמזה לו לחפש קבוצה אחרת. ואשצ'וק חתם לעונה אחת בספרטק מוסקבה הרוסית. דווקא בשורות ספרטק הציג ואשצ'וק רמת משחק גבוהה. בתום העונה שב לאוקראינה וחתם בקבוצת צ'רנומורץ אודסה.

בשנת 2005 שב ואשצ'וק לדינמו קייב וחתם ל-3 שנים. לאחר סיום החוזה, עבר ואשצ'וק לקבוצת לבוב שזה עתה עלתה לליגת העל האוקראינית. הוא שיחק במדיה חצי שנה - הקבוצה נקלעה לקשיים כלכליים ונאלצה למכור את כרטיס השחקן שלו. ואשצ'וק חזר לצ'רנומורץ אודסה למשך עונה אחת. בתום עונת 2009/2010 ירדה צ'רנומורץ מליגת העל לליגת המשנה. ואשצ'וק לא רצה לשחק בליגה הנמוכה ועבר לקבוצה מהליגה העליונה - ווהלין לוצק.
בשנת 2011 הודיע על פרישתו ממשחק פעיל.

==נבחרת==
וואשצ'וק שיחק 22 משחקים בשורות הנבחרת הצעירה של אוקראינה. בנבחרת הלאומית של אוקראינה שיחק ואשצ'וק מאז אפריל 1996. משחקו הראשון במדי הנבחרת היה משחק ידידות מול .
ואשצ'וק היה בסגל הנבחרת למונדיאל 2006. במשחק הראשון בטורניר מול נבחרת ספרד ספג כרטיס אדום על הכשלה ברחבת העונשין.לא השתתף במשחקים הבאים בשלב הבתים, בעקבות ההרחקה. בהמשך לקח חלק במשחק שמינית הגמר מול נבחרת שווייץ. במשחק רבע הגמר מול נבחרת איטליה נכנס ואשצ'וק כמחליף במחצית השנייה.

==תארים==
* אליפות אוקראינה (9): 1994, 1995, 1996, 1997, 1998, 1999, 2000, 2001, 2007
* הגביע האוקראיני (6): 1996, 1998, 1999, 2000, 2006, 2007.
* הגביע הרוסי - 2003

==קישורים חיצוניים==

קטגוריה:מגני כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני צסק"א קייב
קטגוריה:כדורגלני צ'רנומורץ אודסה
קטגוריה:כדורגלני ספרטק מוסקבה
קטגוריה:כדורגלני לבוב
קטגוריה:כדורגלני ווהלין לוצק
קטגוריה:קייב: כדורגלנים
קטגוריה:כדורגלני נבחרת אוקראינה
קטגוריה:כדורגלני מונדיאל 2006
קטגוריה:אוקראינים שנולדו ב-1975
איגואנת המדבר

איגואנת המדבר (שם מדעי: Dipsosaurus dorsalis) היא אחת הלטאות הנפוצות ביותר במדבריות סונורה ומוהאבי בדרום מערב ארצות הברית ובצפון מערב מקסיקו. צבעם אפור ושחום. איגואנת המדבר היא מסדרת הקשקשאים. איגואנת המדבר לא בסכנת הכחדה אך היא נדירה..
== תיאור ומבנה ==
איגואנת המדבר היא לטאה בגודל בינוני, שגדלה ל-61 ס"מ, כולל הזנב צבעם נע מחום-אפור בהיר לצבע שמנת עם תבנית חומה בהירה על הגב והצדדים. אורכו של הזנב הוא בדרך כלל ארוך באחד וחצי מאשר הגוף. הבטן של איגואנת המדבר בהירה אולם, במהלך עונת הרבייה, הצדדים הופכים ורדרדים בשני המינים. איגואנה פראית חיה בממוצע 7 שנים, לעומתה איגואנה בשבי אורך חייה פי שניים יותר מהאיגואנה הפראית. כאשר טורף נושך בזנבה, הוא נושר ולאחר זמן מה גדל מחדש.

== רבייה ==
עונת הרבייה מתחילה באביב ונמשכת עד אמצע הקיץ. שיאי הגידול מתרחשים בחודשים מאי ויוני. איגואנת המדבר מתחילה בדרך כלל להטיל ביצים בתחילת הקיץ. הנקבות מטילות בדרך כלל מצמד אחד לכל עונה. אף על פי שבתנאים אופטימליים הם יכולים להטיל שני מצמדים בעונה. מצמד ביצים כולל בדרך כלל 3-8 ביצים. בעת הטלת הביצים הנקבות חופרות מאורות באדמה, ולאחר מכן הן מאמידות את עצמן מעל המאורה, ושומרות על ביציהן.

== מזון ==
איגואנת המדבר היא צמחונית. היא ניזונה מעשב. נוטים לאכול בעיקר צמחים, ניצן, עלים, ופירות הכוללים עגבניות, פירות יער, תפוזים, דלעת, גרעיני חמניות שומשום ואגוזים קטנים אשר נמצאים בבתי גידול שלהם. הם נמשכים בעיקר לפרחים צהובים של הקריאוזוט (creosote). איגואנת המדבר ניזונה מחסה כמקור מים. לעיתים רחוקות במאגר מזונם נמצאים בנוסף טרמיטים, נמלים, חרקים וחיפושיות קטנות.

== התנהגות ואורך היום ==
איגואנת המדבר פעילה גם בשעות החמות עד אמצע היום באביב בקיץ ובסתיו בטמ"פ ממוצא של 40 מעלות צלזיוס בזמן שהאיגואנות והלטאות האחרות מחפשות מקלט כדי להסתתר מהשמש והחום העז. הן מאוד מהירות וכאשר הן מבוהלות מוצאות מקום מקלט במהירות וניצלות. לאיגואנת המדבר ישנם אויבים רבים והנפוצים שבניהם הן חיות קטנות כמו חולדות, סמורים, שועלים, נחשים, וכמובן האדם. במהלך היו האיגואנות מטפסות על ענפי העץ והשיחים הקוצניים אשר במדבר.

==קישורים חיצוניים==

==הערות שוליים==

קטגוריה:טקסונים שתוארו בידי שארל פרדריק ז'ראר
קטגוריה:איגואנות
קטגוריה:בעלי חיים מדבריים באמריקה הצפונית
קטגוריה:ארצות הברית: זוחלים
קטגוריה:בעלי חיים שתוארו ב-1852
נוקומיס מיקרופוגון

נוקומיס מיקרופוגון (שם מדעי: Nocomis micropogon) הוא מין של דג ממשפחת הקרפיוניים החי בטבע בנהרות של אמריקה הצפונית והוא אחד מהנפוצים שבדגי הנהרות שבה.

==מאפיינים==
הדג דומה במראהו לקרפיון מצוי אך קטן יותר. הוא יכול להגיע לאורך מקסימלי של 33 ס"מ אך לרוב הוא קטן יותר ונפוץ באורך 13 ס"מ בלבד. הזכרים גדולים יותר מהנקבות. צבעו כסוף עם פס שחור אנוכי לאורך הגוף ומעט צהוב לאורך הצידיים שמעל הפס השחור. הגב אפור והראש גדול עם בינים קטנים לאורך הלסת, העוזרים לחוש מזון. הדגים הבוגרים מינית עם ראשים גדולים יותר הצבועים בסגול-ורוד עדין ובעלי בליטות על עיניהם וחוטמם. מבנה מוזר זה גורם לבלבול בינם לבין קרוביהם מהמין Nocomis biguttatus, החיים באותו אזור.

תפוצת הדג רחבה מאוד בטווח שבין הימות הגדולות והרי האפלצ'ים ומאונטריו וניו יורק עד לאלבמה וקרוליינה הדרומית. הם נפוצים בנהרות גדולים עד בינוניים ממוזגים, בין השאר באוטווה, ג'יימס, אוהיו, נהר ססקוהנה, נהר סוואנה, נהר קוסה ובכמה אגמים. הם נכחדו ממספר אזורים בהם נוצר זיהום מים רב או דיג גבוה.

דג זה ניזון מתחת למים בעיקר מחרקים (לרוב זבובאים מימיים ושעירי כנף, עד 70% מהמזון), אצות (20% מהמזון), סרטנים (בעיקר מ-Cambarus המהווים 5% מהמזון) ורכיכות (4% מהמזון) וכן מדגיגים ועכבישנים. הוא עצמו נטרף בידי דגים גדולים יותר (לעיתים הוא משמש כפיתיון לחכות), עופות מים ויונקים כמו לוטרות.

דגים אלה מתרבים בזרמים נמוכים ובהם הזכר משתמש בפיו כדי להרכיב חלוקי מים לגובה רב ועושה מהם קן. הנקבה משריצה בתוך מספר קנים 500 עד 1,000 ביצים הבוקעות כעבור 5–6 ימים.

הדג מגיע לבגרות מינית בגיל שנתיים ועשוי לחיות עד 5 שנים.

==קישורים חיצוניים==

==הערות שוליים==

קטגוריה:בעלי חיים שתוארו ב-1865
קטגוריה:טקסונים שתוארו בידי אדוארד דרינקר קופ
קטגוריה:קרפיוניים
קטגוריה:ארצות הברית: דגי מים מתוקים
מישור רוקפלר

מישור רוקפלר (באנגלית: Rockefeller Plateau) הוא רמה מישורית בארץ מרי בירד שבאנטארקטיקה.

המישור מהווה חלק מרמת הקרח הפנימית של ארץ מרי בירד; מישור רוקפלר שוכן מזרחה מחוף שיראזה וחוף סיפל, ומדרום לרכסי פורד, רכס פלוד, ורכס הוועדה המבצעת.

גובהו של המישור נע בין 1,000 ו-1,500 מטרים מעל פני הים.

== היסטוריה ==
=== גילוי המישור ===

המישור התגלה על ידי אדמירל משנה ריצ'רד בירד, בשנת 1934.

=== מקור השם ===

בירד קרא למישור על שמו של ג'ון ד. רוקפלר, הבן, פטרון משלחות בירד.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12777 מישור רוקפלר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12268&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור רוקפלר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

רוקפלר
רוקפלר
חוף שיראזה

חוף שיראזה (באנגלית: Shirase Coast) הוא מקטע חוף לאורך הצד המזרחי של מדף הקרח רוס וים רוס, שבאנטארקטיקה.

החוף מצוי בין הקצה הצפוני של חוף סיפל (ב- ) לבין כף קולבק.

== היסטוריה ==
=== גילוי החוף ומקור שמו ===

המשלחת היפאנית לאנטארקטיקה, אשר חקרה את אנטארקטיקה בין השנים 1910–1912, בפיקודו של סגן נובו שיראזה, הפליגו בספינה קינאן מארו סמוך לחוף זה בינואר 1912.

המשלחת נחתה במפרץ קיינאן, ובמפרץ הלווייתנים, ומשם יצאו למסע מחקר של 160 ק"מ לכיוון דרום - מזרח על מדף הקרח רוס.

=== מקור השם ===

בשנת 1961 ועדת השמות האנטארקטית של ניו זילנד קראה לחוף על שמו של שיראזה.

== ראו גם ==
* שונית שיראזה

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13745 חוף שיראזה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13188&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף שיראזה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

שיראזה
שיראזה
אאוצרטופס

אאוצרטופס (שם מדעי: Eoceratops; משמעות השם: "פרצוף קרני של השחר") הוא סוג של דינוזאור ממשפחת הצרטופסיים, אשר חי בקרטיקון העליון של קנדה לפני 76.5-75 מיליון שנה, במשך הקמפן.

הגולגולת של דינוזאור זה התגלתה באלברטה, קנדה ב-1901 בידי לורנס לם וב-1092 סווג למין של מונוקלוניוס - סוג אשר נחשב לבוטל מספק והועבר לסוג כסמוזאורוס. חוקרים אחרים כגון ג'ון בל האטצ'ר סיווגו אותו לצרטופס, סוג שגם בוטל בהמשך. רק ב-1915 הועבר לסוג עצמאי. ב-2010 חלק מהחוקרים סברו שגם סוג זה מוטל בספק, עם ממצאים הדומים מאוד לאלה של המוג'וצרטופס, אך חלק מהחוקרים סברו שממצאי המאובנים בעלי מאפיינים ייחודיים מספיק.

הפרטים שנמצאו היו צעירים וקטני משקל באורך של 57 ס"מ ורוחב של 38 ס"מ. הם היו בעלי קרן אף קצרה אך עבה ומעט בעלת מבנה סהר, קרני מצח ארוכות ביחס לכסמוזאורוס באורך של 216 מ"מ ועטרה נמוכה אך חזקה המופנה מעלה.

למרות הדמיון לכסמוזאורוס היה בעל דמיון מסוים לצרטופסים כמו האנכיצרטופס והנדוצרטופס וכן הטריצרטופס, אשר גם להם הייתה עטרה חזקה שפנתה מעלה.

==קישורים חיצוניים==

קטגוריה:כסמוזאורים
קטגוריה:טקסונים שתוארו בידי לורנס למב
ויקטור קלאסון

ויקטור יוהאן אנטון קלאסון (בשוודית: Viktor Johan Anton Claesson; נולד ב-2 בינואר 1992) הוא כדורגלן שוודי, המשחק בקשר בפ.צ. קופנהגן.

==קריירת מועדונים==
קלאסון התחיל את הקריירה שלו בקבוצת הנוער של ורנאמו ובגיל 16 הצטרף לקבוצה הבוגרת ששיחקה אז בליגה השלישית. בעונת רשם 13 שערים ב-29 משחקים.

בינואר קלאסון חתם באלפסבורג מליגת העל השוודית. בעונתו הראשונה, זכה עם הקבוצה באליפות הקבוצה ועונה לאחר מכן, זכה עם הקבוצה בגביע השוודי.

ב-25 בינואר 2017 חתם קלאסון לשלוש עונות וחצי בקרסנודאר מליגת העל הרוסית. ב-16 בפברואר ערך קלאסון את הופעת הבכורה שלו בקבוצה בניצחון 0–1 נגד פנרבחצ'ה במסגרת הליגה האירופית. במשחק זה, אף נבחר ל"איש המשחק". ב-28 בפברואר 2017, כבש את צמד נגד אורל.

ב-30 במרץ 2022 קלאסון חתם בפ.צ. קופנהגן מליגת העל הדנית.

==קריירה בינלאומית==
בצעירותו, קלאסון שיחק בנבחרות הצעירות של שוודיה. ב-18 בינואר 2012 ערך את הופעת הבכורה שלו בנבחרת שוודיה בניצחון 0–2 נגד . 5 ימים לאחר מכן, הבקיע את שער הבכורה שלו בנבחרת בניצחון 0–5 נגד .

קלאסון, השתתף עם הנבחרת במונדיאל 2018.

==תארים==
; אלפסבורג
*ליגת העל השוודית: 2012
*הגביע השוודי: 

; נבחרת שוודיה
*גביע המלך: 

; אישיים
*הקשר השוודי של השנה: 

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני אלפסבורג
קטגוריה:כדורגלני קרסנודאר
קטגוריה:כדורגלני פ.צ. קופנהגן
קטגוריה:כדורגלני יורו 2020
קטגוריה:ספורטאים שוודים ברוסיה
קטגוריה:ספורטאים שוודים בדנמרק
קטגוריה:שוודים שנולדו ב-1992
דיסגנוס

דיסגנוס (שם מדעי: Dysganus; משמעות השם: "אמייל גס") הוא סוג של דינוזאור ממשפחת הצרטופסיים, שחי בתור הקרטיקון לפני 80 עד 75 מיליון שנה מזמננו במהלך הקמפן.

מאובנים של דינוזאור מסוג זה התגלו בתצורות נהר ג'ודית שבמונטנה בידי חוקר המאובנים האמריקאי אדוארד דרינקר קופ בשנת 1876. הוא סיווג 4 מינים בסוג זה, אך ב-1907 החוקר ג'ון בל האטצ'ר הניח שמדובר בטקסון בטל, אשר מורכב למעשב משיניים של סטגוזאור. השיניים של כל מין כללו 8 שיניים, כולן מנותקות אחת מהשנייה ובעלות עיצוב המורכב ללעיסת חומר צמחי נוקשה כמו גזעים.

כיום מעריכים ששיניים מאובנות אלה השתייכו למין ממשפחת ההדרוזאוריים, אשר להם שיניים שטוחות חזקות באחורי הלסת.

דינוזאור זה היה אחד ממספר מינים שבוטלו ביניהם המונוקלוניוס, הפלאוסקינקוס, הטרכודון, הצרטופס, והטירנוזאוריים אובליסודון (Aublysodon) ודינודון (Deinodon).

==קישורים חיצוניים==

קטגוריה:צרטופסיים
קטגוריה:טקסונים שנויים במחלוקת
קטגוריה:מאובני טקסונים שתוארו ב-1876
פוליונקס

פוליונקס (שם מדעי: Polyonax; משמעות השם: "מאסטר מעל רבים") הוא סוג של דינוזאור ממשפחת הצרטופסיים, שחי בסוף הקרטיקון העליון במאסטריכט לפני 66 מיליון שנה - הזמן בו נכחדו אחרוני הדינוזאורים. כיום מעריכים שסוג זה מוטל בספק.

סוג זה התגלה בתצורות דנבר בקולורדו שבארצות הברית בשנת 1873 בידי החוקר אדוארד דרינקר קופ. הממצאים היו חלקיים ושבורים וכללו 3 חוליות, כמה עצמות גפיים וחלקי קרן ארוכה. הסוג נקבע בידי קופ ב-1874. מאובנים אלה הועברו למוזיאון האמריקאי לתולדות הטבע.

מאובנים אלה השתייכו לפרט צעיר והתערבבו עם עצמות הדרוזאוריים, אולי מהסוג המבוטל טרכודון, אשר חי בסמוך. חלק מהחוקרים משייכים את הממצאים למאובני אגתאומס או אף לטריצרטופס.

בצורתו דינוזאור זה דמה כנראה לטריצרטופס אך היה קטן יותר ובעל קרניים מעל העיניים ומעל החוטם. הוא היה ארבע-רגלי, בעל מקור קרני אשר ניזון מצמחייה קרקעית.

==קישורים חיצוניים==

קטגוריה:כסמוזאורים
קטגוריה:טקסונים שנויים במחלוקת
אובליסודון

אובליסודון (שם מדעי: Aublysodon) הוא סוג דינוזאור טורף במשפחת הטירנוזאוריים, אשר כיום ייתכן שהוא מבוטל מחמת הספק. המשמעות של שמו המדעי לא מובהקת, אך נראה שפירושה: "שן הפונה אחורה". לסוג זה הועברו כמה מינים במשך הזמן אך כמעט כולם הופרדו, למעט Aublysodon mirandus.

== מאפיינים ==
מאובניו של הדינוזאור הטורף התגלו בתצורות נהר ג'ודית' שבמונטנה בידי החוקר ג'וזף ליידי בשנת 1868, אשר התבססו על ממצאיו של הגאולוג פרדיננד ואנדוויר היידן מ-1854 ו-1855. במראם השיניים היו מעוקלות ובעלות זרימה אחורית, מה שנתן להם את שמם. שיניים מאובנות אלה בעלות מבנה זה התגלו גם בעוד אזורים בארצות הברית ובקנדה ואף באסיה והם דמו במראם לאלה של הדספלטוזאורוס.

מאובנים אלה דמו לעוד כמה מאובנים מהמאה ה-18 וה-19 אשר נחקרו על סמך ממצאי שיניים בודדות, ביניהם הטרודון, הטרכודון והפלאוסקינקוס. בנוסף הם דמו למאובני עוד טירנוזאור מבוטל שנמצא באזור - הדינודון (Deinodon), כשבעבר הוא השתייך לאותו הסוג כמותו.

ב-1902 סבר החוקר לורנס לם שמאובני השיניים דומים לאלה של בני משפחת האורניתומימיים ושייך את המין לאורניתומימוס. בהמשך התברר שבני המשפחה היו חסרי שיניים בכלל, כך שהסוג חזר למשפחת הטירנוזאורים.

כיום רואים בשרידיו ממצאים של שיני דספלטוזאורוס או של טירנוזאורוס צעיר, כך שסוג זה בטל.

== קישורים חיצוניים==

קטגוריה:בעלי חיים שתוארו ב-1868
קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שנויים במחלוקת
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1868
דינודון

דינודון (שם מדעי: Deinodon; מילולית: "שן מחרידה") הוא סוג דינוזאור טורף בן למשפחת הטירנוזאוריים, אשר כיום ייתכן שהוא מבוטל מחמת הספק. בסוג זה נכלל מין בודד - Deinodon horridus. הוא חי בתור הקרטיקון לפני 77 מיליון שנה.

== מאפיינים ==
המאובנים של הדינוזאור הטורף התגלו בתצורות נהר ג'ודית' שבמונטנה בידי פרדיננד ואנדוויר היידן ונקראו ב-1856 בידי החוקר האמריקאי ג'וזף ליידי. הם התגלו בסמוך לממצאי טירנוזאור אחר - האובליסודון. הממצאים כללו רק מאובני שיניים חזקות ומעוקלות מעט.

מאובניו של הדינוזאור דמו מאוד לאלה של הגורגוזאורוס, והחוקרים ויליאם דילר מתיו וברנום בראון מצאו ששני הסוגים היו בעלי מבנה שיניים כמעט זהה. עם זאת מאחר שהגוף היה חסר הם נמנעו מלכלול אותו באותו סוג. חוקרים מאוחרים סברו שהשיניים דומות בצורתם לאלה של הדספלטוזאורוס ואולי אף לסוג (שבוטל בהמשך) אובליסודון. ב-1902 הוחלט להפוך את הסוגים דינודון ואובליסודון למוטלים בספק.

בסוג היו מינים רבים, אך לבסוף נשאר מין אחד - Deinodon horridus. המינים עברו לסוגים של טירנוזאורים אחרים וגם לדריפטוזאורוס, הקרוב אליהם ולמגלוזאורוס.

== קישורים חיצוניים==

קטגוריה:בעלי חיים שתוארו ב-1856
קטגוריה:טקסונים שתוארו בידי ג'וזף ליידי
קטגוריה:טירנוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שנויים במחלוקת
קטגוריה:מאובני טקסונים שתוארו ב-1856
כבדהו וחשדהו

כבדהו וחשדהו הוא פתגם עברי המבוסס על דברי חז"ל, לפיהם יש לנהוג בבני אדם ביחס דו-ערכי: מחד, יש לנהוג בהם כבוד, ומאידך אין לתת בהם אמון בלתי מוגבל, אלא יש לנקוט אמצעי זהירות מפניהם, כדי שלא יגרמו לפגיעה או לנזק.

==מקור הביטוי==
כך נאמר במסכת דרך ארץ: 

הביטוי המקוצר "כבדהו וחשדהו" רווח בפי הציבור, בכתב ובעל-פה, במאות השנים האחרונות.

==ביחס ל"לדון לכף זכות"==
סייג לכלל זה אנו מוצאים בדברי ספר חרדים בשם רבי יוסף יעבץ. לדבריו לאחר מעשה יש לדון לכף זכות, והחשד נועד רק להתגוננות לפני מעשה:

== לקריאה נוספת ==

* Trust, but verify, בוויקיפדיה האנגלית

==קישורים חיצוניים==

* [http://din.org.il/2011/12/21/כבדהו-וחשדהו/ כבדהו וחשדהו], באתר "דין"
* 

==הערות שוליים==

קטגוריה:מילים וביטויים בעברית
קטגוריה:ניבים וביטויים חז"ליים
בנצה פטר

בֶּנְצֶה פטר (בהונגרית: Péter Bence; נולד ב-5 בספטמבר 1991) הוא מוזיקאי, פסנתרן, מלחין ומפיק מוזיקלי הונגרי.

הוא התפרסם בעיקר בעקבות ביצועי הפסנתר שלו לשיר "דספסיטו" ולשירים של מייקל ג'קסון, סיה וקווין, שזכו בלמעלה מ-500 מיליון צפיות ברשתות החברתיות.

מינואר 2012 ועד מרץ 2017 החזיק בשיא עולם המוכר על ידי ספר השיאים של גינס כ"פסנתרן המהיר בעולם", כשהקיש על קלידי הפסנתר 765 פעמים בדקה.<ref>[http://www.berklee-blogs.com/2012/10/17957/ Berklee Student is World’s Fastest Pianist] at berklee-blogs.com, access date 21 July 2015</ref><ref>[http://www.klatsch-tratsch.de/2015/06/30/bence-peter-so-haut-der-turbo-pianist-fuer-michael-jackson-in-die-tasten/245825 Bence Peter: So haut der Turbo-Pianist für Michael Jackson in die Tasten] at klatsch-tratsch.de, access date 21 July 2015</ref>

==ביוגרפיה==
פטר החל ללמוד לנגן על פסנתר בגיל צעיר מאוד, וכבר בגיל 7 הלחין את הלחן הראשון שלו, שהושפע מסגנונם של מוצרט ושופן. בשנת 2002, בגיל 11, הוציא את אלבום הסולו הראשון שלו של יצירות הפסנתר, "Green Music". בשנת 2008 הוציא את אלבומו השני, "Nightfall".

בשנת 2009 כתב את היצירה "Piano Piece Based on Fibonacci Sequence", המבוססת על סדרת פיבונאצ'י, וזו זכתה להד נרחב אצל פסנתרנים.

הוא התקבל לאקדמיה למוזיקה ע"ש פרנץ ליסט בדברצן בעודו בבית הספר היסודי. לאחר הכשרתו במוזיקה קלאסית, בפסנתר ובקומפוזיציה בהונגריה, עבר לארצות הברית, ובשנים 2010–2015 למד במכללת ברקלי למוזיקה. בברקלי הוא למד וקיבל תואר ראשון ושני בקולנוע, במוזיקת קולנוע, ובפסנתר.<ref></ref>

בשנות העשרה שלו החל לעסוק במוזיקת קולנוע, ויצירותיו הושפעו בעיקר מיצירותיו של ג'ון ויליאמס.<ref></ref>

ב-14 בינואר 2012 שבר את שיא העולם בהקשות על קלידי פסנתר בדקה אחת, כשהקיש על קלידי פסנתר 765 פעמים בדקה, ושבר את השיא, שעמד על 669 הקשות. הוא החזיק בשיא עד מרץ 2017.

לפטר יש ערוץ יוטיוב מצליח, אותו החל להפעיל ב-19 במאי 2014. הסרטונים בערוץ צברו למעלה מ-126 מיליון צפיות (נכון לדצמבר 2019), ולמעלה מ-500 מיליון צפיות ברשתות החברתיות.<ref></ref>

הוא התארח בתוכניות רדיו ואירוח רבות. הופעתו הגדולה ביותר הייתה ב-2017 בהייד פארק שבלונדון, בפני כ-50,000 איש.<ref></ref>

==קישורים חיצוניים==
* 

==הערות שוליים==

קטגוריה:פסנתרנים הונגרים
קטגוריה:מלחינים הונגרים
קטגוריה:מפיקים מוזיקליים
קטגוריה:בוגרי מכללת ברקלי למוזיקה
קטגוריה:שיאני גינס
קטגוריה:יוטיוברים
קטגוריה:הונגרים שנולדו ב-1991
יחסי ספרד–עומאן

יחסי ספרד–עומאן הם היחסים הדיפלומטיים הרשמיים שבין ממלכת ספרד לבין סולטנות עומאן.

== היסטוריה ==
בין ממלכת ספרד לבין סולטנות עומאן מתקיימים יחסים דיפלומטיים רשמיים.

ספרד וסולטנות עומאן כוננו את יחסיהן לראשונה בשנת 1972. בשנת 2004 נפתחה לראשונה השגרירות הספרדית במסקט, בירת עומאן. ב-2006 מינתה עומאן לראשונה שגריר לספרד. בשנת 2008 נפתח לשגרירות הספרדית שבעומאן משרד המיועד להיות האחראי על קשרי המסחר שבין שתי המדינות.

בשנת 2014 ביקר חואן קרלוס הראשון, מלך ספרד בעומאן. במסגרת הביקור נועד המלך נועד עם סולטאן עומאן, קאבוס בן סעיד אאל סעיד.

== יחסים כלכליים ==
היחסים הכלכליים שבין עומאן לספרד הם יחסים צנועים, אף על פי שהם מראים נטייה לגדול. חשוב לקחת בחשבון כי מלבד שוק ההידרוקרבון, השוק העומאני הוא שוק קטן אשר השפעותיו המסחריות נמצאות בעיקר באוקיינוס ההודי ובדרום מזרח אסיה. עומאן נמצאת במקום ביניים בעולם בגודל הסחר הכללי שלה עם ספרד. עומאן היא משקיעה גדולה בספרד, אך המשקיעים הספרדים מצדם לא מוצאים בה אפשרויות רבות להשקעה.

== נציגויות דיפלומטיות ==
* ספרד מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה.
* עומאן מיוצגת בספרד בדרג השגרירות באמצעות שגרירות רשמית שהיא מחזיקה במדריד, בירת המדינה.

<gallery mode="packed" heights="210">
File:Embajada de Omán, Madrid.JPG|חזות מבנה השגרירות העומאנית במדריד, בירת ספרד.
</gallery>

== קישורים חיצוניים ==
* [http://www.exteriores.gob.es/Documents/FichasPais/Oman_FICHA%20PAIS.pdf Ficha de Omán], אתר משרד החוץ של ספרד

== הערות שוליים ==
יחסי טורקיה – מזרח טימור

יחסי טורקיה–מזרח טימור הם היחסים הדיפלומטיים הרשמיים בין הרפובליקה הטורקית ובין הרפובליקה הדמוקרטית של מזרח טימור.

== היסטוריה ==
בין הרפובליקה הטורקית לבין הרפובליקה הדמוקרטית של מזרח טימור מתקיימים יחסים דיפלומטיים רשמיים.

טורקיה היא אחת מהמדינות הראשונות בעולם להכיר ולכונן יחסים דיפלומטיים רשמיים עם מזרח טימור לאחר קבלת העצמאות הרשמית שלה מארגון האומות המאוחדות ב-20 במאי 2002. השגרירות הטורקית בג'קרטה, בירת אינדונזיה הסמוכה, אמונה על מזרח טימור משנת 2003 ואילך.

הדיאלוג הפוליטי העיקרי של טורקיה ומזרח טימור מתקיים בארגון המדינות דוברות הפורטוגזית (CPLP - Community of Portuguese Language Countries). טורקיה נכנסה לארגון במעמד מדינה משקיפה נלווה בזמן הוועידה העשירית שלו שנערכה בדילי, בירת מזרח טימור ב-23 ביולי 2014. בנוסף לכך, שיתוף הפעולה של טורקיה עם המדינות הלא מפותחות נוגע במקצת בשיתוף הפעולה עם מזרח טימור.

ההתייעצויות הפוליטיות הראשונות שבין טורקיה לבין מזרח טימור התקיימו ב-16 במאי 2018 באנקרה, בירת טורקיה. ההתייעצויות הפוליטיות הללו היוו את האינטראקציה הפוליטית הראשונה הרשמית ביחסים הדיפלומטיים שבין טורקיה למזרח טימור.

== כניסה למדינה ==
אזרחי מזרח טימור המבקשים להיכנס, לבקר ולשהות בטורקיה, נדרשים להוציא אשרה אלקטרונית (e-Visa) לפני הגעתם למדינה.

== נציגויות דיפלומטיות ==
* טורקיה אינה מיוצגת במזרח טימור, הן בדרג השגרירות והן בדרג הקונסולרי. טורקיה האמינה את שגרירותה שבג'קרטה, בירת אינדונזיה הסמוכה, על מזרח טימור.
* מזרח טימור אינה מיוצגת בטורקיה, הן בדרג השגרירות והן בדרג הקונסולרי.

== קישורים חיצוניים ==

* [http://www.mfa.gov.tr/relations-between-turkey-and-east-timor.en.mfa Relations between Turkey and East Timor], אתר משרד החוץ של טורקיה

== הערות שוליים ==
יחסי המלדיביים–ספרד

יחסי המלדיביים–ספרד הם היחסים הדיפלומטיים הרשמיים שבין רפובליקת המלדיביים לבין ממלכת ספרד.

== היסטוריה ==
בין רפובליקת המלדיביים לבין ממלכת ספרד מתקיימים יחסים דיפלומטיים רשמיים.

היחסים הדיפלומטיים הרשמיים שבין ספרד לבין המלדיביים כוננו בתאריך 24 באוגוסט 1979, בין שתי המדינות מתקיימים שיתופי פעולה כלכליים ענפים. ארגון האיחוד האירופי בו ספרד חברה הוא שותף המסחר הגדול ביותר של המלדיביים ותופס כ-55 אחוזים מהסחר הכללי של המלדיביים (שווי של מיליוני אירו).

ספרד לא הוציאה לפועל פרויקטים של שיתופי פעולה, לפחות ברמת הממשל המרכזי, בתחום האצת הפיתוח של האיים המלדיביים. אין ישות מלדיבית בספרד המשגיחה על שיתופי הפעולה בין שתי המדינות, לא ברמת הסוכנויות האזוריות ולא ברמת הקהילות האוטונומיות האזוריות כגון קטלוניה, נווארה או אראגון.

בין שתי המדינות מתקיים שיתוף פעולה בתחום התיירות. האיים המלדיביים מהווים יעד תיירותי מועדף עבור רבים מאזרחי ספרד. ישנו משרד קונסולרי של ספרד בניו דלהי המיועד להעניק טיפול להם במיוחד.

== נציגויות דיפלומטיות ==
* המלדיביים אינה מיוצגת בספרד, הן בדרג השגרירות והן בדרג הקונסולרי. המלדיביים האמינה את שגרירותה שבלונדון, בירת הממלכה המאוחדת, על ספרד.
* ספרד אינה מיוצגת במלדיביים, הן בדרג השגרירות והן בדרג הקונסולרי. ספרד האמינה את שגרירותה שבניו דלהי, בירת הודו הסמוכה, על המלדיביים.

== קישורים חיצוניים ==
* [http://www.exteriores.gob.es/Documents/FichasPais/Maldivas_FICHA%20PAIS.pdf Ficha de La Maldivas], אתר משרד החוץ של ספרד

== הערות שוליים ==
יחסי טאיוואן–פולין

יחסי טאיוואן–פולין הם מערכת היחסים שבין הממשלות והעמים של הרפובליקה הסינית ושל רפובליקת פולין.

== היסטוריה ==
=== תקופת סין הלאומית (1919–1945) ===
פולין וסין הלאומית כוננו לראשונה את יחסיהן הדיפלומטיים בשנת 1919 לאחר היווצרות פולין כמדינה עצמאית במסגרת הסכם ורסאי שנחתם בסוף מלחמת העולם הראשונה. שתי המדינות לא פיתחו את יחסיהן כדי על מנת להגיע למערכת יחסים חזקה. לאחר שהקומוניזם הגיע הן לסין היבשתית והן לפולין, נותקו היחסים הדיפלומטיים שבין שתי המדינות. פולין הקומוניסטית החליטה להכיר ברפובליקה העממית של סין כמייצגת היחידה של סין, כאשר סין הלאומית (כיום טאיוואן) הפכה עוינת לכל המדינות הקומוניסטיות.

=== תקופת טאיוואן (1945–הווה) ===
תחת הנסיבות של "מדיניות סין האחת" המונהגת בידי הרפובליקה העממית של סין, פולין, כמו רוב המדינות בעולם, לא מכירה באופן רשמי בטאיוואן כמדינה אלא כישות אוטונומית הכלולה בתוך סין. למרות זאת, מערכת היחסים שבין פולין לטאיוואן התרחבה באופן דרמטי לאחר זניחת הסוציאליזם בידי פולין בשנת 1990 ומעבר לכלכלת שוק חופשי קפיטליסטית. טאיוואן היא אחת המשקיעות האסייתיות הגדולות ביותר בפולין מאז התפרקות הגוש המזרחי.

היחסים הכלכליים בין שתי המדינות הם יחסים חזקים מאוד ואף נחתמו הסכמים כלכליים אחדים בין שתי המדינות (ללא דרג דיפלומטי), העיקריים שבהם הם האמנה למניעת כפל מס שנחתמה בין שתי המדינות והסכם בנושא אנרגיה סולרית. שתי המדינות הן בעלות ברית פוליטיות של ארצות הברית אשר עברו הליך של דמוקרטיזציה, והן ופועלות על מנת לחזק את הקשרים ביניהן.

== נציגויות דיפלומטיות ==
* פולין אינה מיוצגת בטאיוואן באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בטאיפיי האחראי על היחסים הכלכליים והאזרחיים שבין שתי המדינות.
* טאיוואן אינה מיוצגת בפולין באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בוורשה האחראי על היחסים הכלכליים והאזרחיים שבין שתי המדינות.

==קישורים חיצוניים==

== הערות שוליים ==
צנטרוזאורים

[[אייניוזאורוס משוחזר]]
איור של [[סטירקוזאורוס.]]
תפוצת הצנטרוזאורים (למעט ה[[סינוצרטופס)]]
צנטרוזאורים (שם מדעי: Centrosaurinae) היא תת-משפחה של דינוזאור ממשפחת הצרטופסיים אשר התקיימה בקרטיקון העליון מלפני 80.8 עד 66 מיליון שנה ונכחדה עם הכחדת הקרטיקון הגדולה. 

הצנטרוזאורים היו נפוצים כמעט לכל אורך לרמידיה שכיום מהווה את החלק המערבי של אמריקה הצפונית. צנטרוזאוריים חיו מצפון אלסקה ועד לצפון מקסיקו של ימינו, אך לשיא גיוונם הגיעו בצפון-מערב קנדה, בפרובינציה של אלברטה. ייתכן שדרך מצר ברינג הם הגיעו גם לאסיה, דבר שאושש בגילוי המין סינוצרטופס.

הצנטרוזאורים היו דינוזאורים בינוניים עד גדולים באורך של . חלקם היו גדולים כפיל אפריקני, אך רובם היו בגודל קרנף, אורך של כ- ומשקל של 2–5 טונות. 

המאפיין העיקרי שלהם הוא העטרה נמוכה ומעוטרת בדוקרנים ארוכים הדומים לעלי כותרת של פרח, דבר שהגיע לשיא בסטירקוזאורוס. הקרניים שלהם היו מגוונות: הפרימיטיביים שבהם היו בעלי קרני גבה מפותחות וקרני אף מנוונות, ואילו המאוחרים שבהם היו בעלי קרני גבה קצרות יחסית וקרן אף גדולה ומפותחת.
חלקם היו חסרי קרניים או רכס משוריין מעל העיניים. במקום זה הם היו בעלי מבנה נוקשה יותר ורחב על אפם, וחלקם בעלי קרן אף ארוכה. חלק מהמינים כמו הפכירינוזאורוס היו חסרי קרן על אפם, אם כי כמה חוקרים מניחים שהם גידלו קרן עשוית סיבים דמויי-שיער כמו לקרנפים. 

הם היו בעלי מקור גדול שלעיתים היה בעל בסיס מוגבה וגבוה גם מעיניהם. החרטום שלהם היה קצר ועמוק. אצל מינים אלה הייתה דו-צורתיות זוויגית קטנה יותר מאצל קרוביהם, הכסמוזאורים.

ככל הנראה הם רעו בעדרים, אשר עזרו להם להתגונן מטורפים כמו טירנוזאוריים.

==מיון==
******סוג אלברטצרטופס (Albertaceratops)
******סוג ברכיצרטופס (Brachiceratops)?
******סוג דיאבלוצרטופס (Diabloceratops)
******סוג מאכיירוצרטופס (Machairoceratops)
******סוג מונוקלוניוס (Monoclonius)?
******סוג מדוזצרטופס (Medusaceratops)
******סוג ונדיצרטופס (Wendiceratops)
******סוג קסנוצרטופס (Xenoceratops)
*שבט Nasutoceratopsini
******סוג אווצרטופס (Avaceratops)
******סוג קריטנדנצרטופס (Crittendenceratops)
******סוג נסוטוצרטופס (Nasutuceratops)
******סוג יהואקאוצרטופס (Yehuecauhceratops)
******סוג סטלזאורוס (Stellasaurus)
**קבוצה Eucentrosaura
***שבט Centrosaurini
******סוג צנטרוזאורוס (Centrosaurus)
******סוג קורונוזאורוס (Coronosaurus)
******סוג רובאוזאורוס (Rubeosaurus)
******סוג ספינופס (Spinops)
******סוג סטירקוזאורוס (Styracosaurus)
****שבט Pachyrhinosaurini
******סוג אייניוזאורוס (Einiosaurus)
******סוג סינוצרטופס (Sinoceratops)
******סוג ונדיצרטופס (Wendiceratops)?
******סוג קסנוצרטופס (Xenoceratops)?
*****קבוצה Pachyrostra
******סוג אכלוזאורוס (Achelousaurus)
******סוג פכיריינוזאורוס (Pachyrhinosaurus)

==קישורים חיצוניים==

קטגוריה:בעלי חיים שתוארו ב-1915
קטגוריה:טקסונים שתוארו בידי לורנס לם
*